b'\n_START_ARTICLE_\nAleksander I. Obrenovi\xc4\x87\n_START_SECTION_\n\xc5\xbdivljenje\n_START_PARAGRAPH_\nLeta 1893 je z dr\xc5\xbeavnim udarom odstavil namestni\xc5\xa1tvo, prevzel oblast in uvedel avtokratski sistem. Zaradi sporne \xc5\xbeenitve, malverzacij raznih dvornih prisklednikov, proavstrijske politike in nasploh slabega vodenja dr\xc5\xbeave so 11. junija 1903 prorusko usmerjeni \xc4\x8dastniki, organizirani v skupini \xc4\x8crna roka, Aleksandra in njegovo \xc5\xbeeno, Drago Ma\xc5\xa1in, umorili v beograjski kraljevi pala\xc4\x8di (t. i. majski prevrat). Trupli so vrgli skozi okno na dvori\xc5\xa1\xc4\x8de. Po Aleksandrovi smrti so na prestol pri\xc5\xa1li Kara\xc4\x91or\xc4\x91evi\xc4\x87i.'